Nøgleord

Sammendrag



Nøgleord

Annullationssoegsmaal - fysiske og juridiske personer - retsakter, der beroerer dem umiddelbart og individuelt - forordning om fordeling af toldkontingentet for import af ikke-traditionelle AVS-bananer mellem de forskellige producentstater - sag anlagt af erhvervsdrivende, der foretager en betydelig del af indfoerslerne af bananer med oprindelse i en AVS-stat - afvisning

(EF-traktaten, art. 173, stk. 4; Kommissionens forordning nr. 3224/94)

Sammendrag

Et annullationssoegsmaal anlagt af erhvervsdrivende, der foretager en betydelig del af indfoerslerne til Faellesskabet af bananer med oprindelse i Côte d'Ivoire, til proevelse af Kommissionens forordning nr. 3224/94 om aendring af forordning nr. 404/93 med henblik paa at tilpasse denne til de aendringer, der er indfoert ved rammeaftalen om bananer indgaaet af Kommissionen med Columbia, Costa Rica, Nicaragua og Venezuela som led i de multilaterale handelsforhandlinger i Uruguay-rundens regi, og hvorved der foretages en fordeling af toldkontingentet for import af ikke-traditionelle AVS-bananer mellem de forskellige producentstater, kan ikke antages til realitetsbehandling.

Denne forordning er nemlig for det foerste en normativ retsakt af generel raekkevidde og har ikke noget kendetegn, der giver mulighed for at betegne den som en beslutning, der er udfaerdiget i form af en forordning. Den er affattet i generelle og abstrakte vendinger og gaelder i alle medlemsstaterne uden hensyn til de individuelle importoerers situation. Dens formaal er at aendre den ved forordning nr. 404/93 indfoerte importordning for bananer for at tilpasse denne til de ved rammeaftalen indfoerte aendringer. Den finder foelgelig anvendelse paa objektivt afgraensede forhold og har retsvirkninger over for en generelt og abstrakt afgraenset personkreds.

For det andet bemaerkes, at selv om en generel retsakt, som er almengyldig for de paagaeldende erhvervsdrivende, under visse omstaendigheder kan beroere nogle af dem individuelt, gaelder dette ikke den paagaeldende forordning. Muligheden for med stoerre eller mindre bestemthed at angive antallet eller endog identiteten af de retssubjekter, paa hvem en foranstaltning finder anvendelse, er herved paa ingen maade ensbetydende med, at disse personer skal anses for individuelt beroert af denne foranstaltning. Forordning nr. 3224/94, som begraenser den maengde bananer, som Côte d'Ivoire kan udfoere inden for rammerne af det ved Raadets forordning nr. 404/93 fastsatte kontingent, beroerer alle importoerer, som oensker at importere bananer fra Côte d'Ivoire. Den omstaendighed, at et begraenset antal erhvervsdrivende importerer en betydelig del af de ivorianske bananer, er ikke udtryk for en faktisk situation, der adskiller dem fra andre importoerer.

I oevrigt beroerer forordning nr. 3224/94 ikke saadanne importoerer umiddelbart. Artikel 17 i forordning nr. 404/93 paalaegger hver enkelt importoer pligt til at erhverve en importlicens til import af tredjelandsbananer. Ifoelge forordningens artikel 17 og 19 tilkommer det medlemsstaterne at fastsaette antallet af importlicenser, som skal udstedes til hver enkelt importoer. Det foelger heraf, at kun medlemsstaternes beslutninger om at bevilge eller naegte disse licenser kan beroere importoererne af bananer fra tredjelande umiddelbart. Paa denne baggrund kan den omstaendighed, at der er tildelt Côte d'Ivoire en vis maengde bananer, ikke umiddelbart paavirke importoerernes retsstilling, da de fortsat frit kan indfoere bananer fra et hvilket som helst tredjeland eller AVS-land inden for toldkontingentets rammer, saafremt de har erhvervet de noedvendige importlicenser.

Endelig er det ikke udelukket, at importoerer kan anfaegte gyldigheden af forordning nr. 3224/94 for en national ret, f.eks. under en sag anlagt til proevelse af de nationale myndigheders afslag paa at udstede importlicenser til dem for ikke-traditionelle AVS-bananer fra Côte d'Ivoire.